# Mandel

El Mandel és un riu belga d'uns 40 km que neix a Passendale a la província de Flandes Occidental. Desemboca al Leie al poble de Sint-Baafs-Vijve.
El primer esment escrit Mandra data de la primeria del segle ix. En texts antics i noms deriviats també es diu Mander.
Rega les localitats de Staden, Oostnieuwkerke, Roeselare, Izegem, Ingelmunster, Oostrozebeke, Wakken i Sint-Baafs-Vijfe. A Oostnieuwkerke, les darreres restes del molí d'aigua de «Meulebroeck» devastat durant la Guerra dels Vuitanta Anys van ser destruïts quan el 1947 l'ajuntament va decidir rectificar el curs, supprimir els meandres i cobrir-lo al seu pas al poble. Des del 1871, el transport de Roeselare cap al Leie es fa pel canal Roeselare-Leie que segueix la vall del riu fins a la sortida d'Ingelmunster.
A l'edat mitjana era navegable fins a Izegem amb embarcacions planes. També s'utilitzava per a enriuar el lli. És força contaminat, per la indústria des de mitjan segle xix. Va esdevenir un riu mort i pudós. Des de Roeselare fins enllà d'Izegem a Emelgem, el riu ha sigut colgat el 1979 per a limitar la pol·lució olfactora. A la primeria del segle xxi s'ha començat un tractament de les aigües residuals domèstics i industrials i a poc la vida torn al riu. L'ajuntament de la ciutat d'Izegem es proposa de reobrir el riu en el marc de d'un projecte de renaturar el medi urbà massa formigonat al segle passat.

## Afluents

* Oude Mandelbeek
* Ravebeke a Passendale

## Referències

* ↑ De Flou, Karel. «Mandel, Mander». A: Woordenboek der Toponymie van Westelijk Vlaanderen, Vlaamsch Artesië, het Land van den Hoek, de graafschappen Guines en Boulogne en een gedeelte van het graafschap Ponthieu. Volum X: Malevaut – Moulin de Winhem. Brugge: Koninklijke Vlaamse Academie voor Taal- en Letterkunde, 1930, p. 24-29.
* ↑ «Watermolen in de Meulebroeck». Verdwenen Belgische Molens [Molins de Bèlgica desapareguts], 2013. [Consulta: 8 novembre 2022].
* ↑ «De Mandel niet langer een dode rivier: “We zien op meerdere plaatsen visjes zwemmen” [El Mandel ja no és un riu mort: ‘En molts llocs hem vist peixets']» (en neerlandès). Krant van West-Vlaanderen, 06-11-2020.
* ↑ Dumoulein, Valentijn «Izegem droomt van groene verbinding tussen Wandel op de Mandel en Melkmarkt: “Rivier de Mandel op sommige plaatsen opnieuw bovengronds halen”» (en neerlandès). Het Laatste Nieuws, 02-02-2022.
* ↑ De Flou, Karel; De Smet, Jos. «Ravebeke». A: Woordenboek der Toponymie van Westelijk Vlaanderen, Vlaamsch Artesië, het Land van den Hoek, de graafschappen Guines en Boulogne en een gedeelte van het graafschap Ponthieu. Volum XIII: Pré larde – Sacraments Straetken. Brugge: Koninklijke Vlaamse Academie voor Taal- en Letterkunde, 1932, p. 313.

## Bibliografia

* Hoornaert, Geert. De Mandel. Het historisch verhaal van een rivier doorheen Midden-West-Vlaanderen (1500-2010) [El Mandel. La història d'un riu al centre de Flandes Occidental (1500-2010)] (en neerlandès). Roeselare: Koninklijke Geschied- en Oudheidkundig Genootschap voor Roeselare en Ommeland, 2012, p. 191. ISBN 978-1-61627-475-7.

## Enllaços externs

* «fotos històriques del Mandel». Erfgoedbank Midwest.
             A Wikimedia Commons hi ha contingut multimèdia relatiu a: Mandel